ΑΚΑΠΟΥΛΚΟ
Καλώς ήρθες στο όμορφο Ακαπούλκο!
Ναι, χάλι μαύρο είναι.
Βασικά, γιατί είμαστε εδώ;
Εδώ έπαιζα μικρός.
Με τον Μέμο ερχόμασταν εδώ κάτω συνέχεια.
Όλη την ώρα πιάναμε… Πώς το λένε;
-Τέτανο; -Λυθρίνια.
Επίσης, αργότερα στην ιστορία μου, θα χρησιμοποιήσω τη μαρίνα μεταφορικά.
Μεταφορικά. Συναρπαστικό.
Δεν είναι; Μια καλή μεταφορά είναι μεθυστική για μένα.
Λοιπόν, το βράδυ του Αγίου Βαλεντίνου, γύρισα στο σπίτι αφού είδα την Ισαμπέλ.
Τα γράμματα της Ρομπέρτα έξω
μόνο ένα πράγμα θα σήμαιναν.
Τα είχε βρει η μαμά μου κι ανακάλυψε το μυστικό της αδελφής μου.
Μην πεις τίποτα, μόνο άκουσέ με.
Φαντάζομαι τη στενοχώρια σου, αλλά όλα θα πάνε καλά.
Είμαι εδώ για σένα.
Σ' αγαπώ.
Κι εγώ σ' αγαπώ.
Τι γίνεται; Πού είναι η Σάρα;
Υποθέτω με την "πρώην κοπέλα σου" τη Ρομπέρτα.
Μαμά, να σου εξηγήσω…
Όχι, μην ενοχλείσαι. Η αδελφή σου μου τα εξήγησε όλα!
Μου είπε επίσης ότι με μισεί,
γιατί προφανώς είναι κακό να θες να είναι τέλεια τα παιδιά σου!
Μα εσύ τι της είπες;
Πρέπει να το συζητήσουμε οικογενειακώς.
Αυτό της έλεγα κι εγώ.
Χαμηλόφωνα. Τραυλίζοντας.
Βασικά, μόνο το σκέφτηκα.
Ίσως δεν το ξέρεις αυτό για μένα, μα δεν θέλω αντιπαραθέσεις.
-Συγγνώμη! -Δεν έχω τίποτα να συζητήσω με τη Σάρα
μέχρι να μου ζητήσει συγγνώμη.
Νομίζει ότι θα ξεσπά και θα φεύγει;
Όχι, λοιπόν. Όταν ξαναγυρίσει,
θα δει ότι πέταξα όλα όσα την έκαναν να εκτραπεί σ' αυτόν τον τρόπο ζωής.
Μαμά, δεν είναι τρόπος ζωής.
Νομίζω ότι πρέπει να φύγει κι αυτό το πικάπ.
Ποιος ξέρει τι αμαρτωλή κι ασεβή μουσική άκουγε εδώ.
Καλή ιδέα.
Τώρα δεν χάλασε το πικάπ σου;
Ξέρεις κάτι; Νομίζω πως ναι.
Αυτό δεν έπρεπε να είναι εδώ. Εντάξει; Ευχαριστώ.
Με συγχωρείτε!
Τι κάνε…
Η αδελφή του Μάξιμο δεν είσαι;
Κάτσε. Εδώ κοιμήθηκες;
Γεια!
Μάξιμο! Μήπως έχασες κάτι; Μια αδελφή, ας πούμε;
Σάρα. Πώς μπήκες εδώ;
Περίμενα να πάει τουαλέτα ο φύλακας και μπήκα.
Η μικρή κύστη του Γκιγέρμο ξαναχτυπά!
Μου είπε η μαμά τι έγινε. Λυπάμαι. Πρέπει να το συζητήσουμε οικογενειακώς.
Δεν έχω να πω τίποτα με τη μαμά αν δεν μου ζητήσει συγγνώμη.
Δεν ξέρω τι θα κάνω, αλλά δεν γυρνάω στο σπίτι.
Η αδελφή μου κι η μαμά τσακώθηκαν, κι αναρωτιόμουν…
Με ρώτησε ήδη. Ξέρεις ότι δεν μπορεί να μείνει εδώ!
Χούλια, σε παρακαλώ! Δεν έχει πού να πάει.
Δεν έχει δουλειά, λεφτά κι είναι μόνο 16 χρονών.
Ουσιαστικά, 17.
Εντάξει, καλά. Είναι κάτι άδεια δωμάτια στη βόρεια πτέρυγα.
Μα αύριο ξεκινούν ανακαινίσεις.
Μπορεί να μείνει μάξιμουμ ένα βράδυ.
Είναι "Μάξιμο"! Και σ' ευχαριστώ. Είσαι η καλύτερη.
Είσαι τυχερή. Το μοναδικό διαθέσιμο δωμάτιο είναι σουίτα.
Ευχαριστώ. Μα δεν χρειάζομαι πολλά.
Είναι τρελό που ο καπιταλισμός θέλει να μας πείσει ότι χρειαζόμαστε υπερβολές.
Η θέση μου επ' αυτού ήταν πάντα ίδια…
Χριστέ και Κύριε!
Ανησυχούσα για το σπίτι μου,
αλλά ήξερα ότι ένα άτομο πάντα μου έφτιαχνε το κέφι.
Καλή 30ή επέτειο, κύριε και κυρία Νέλι.
Οι μέρες σας να 'ναι γεμάτες χαρά. Χαίρομαι τρομερά για σας.
Εντάξει, ίσως όχι πάντα.
Τι έπαθες;
Μου λείπει τόσο πολύ η Λορένα, που πονάει η καρδιά μου.
Πάει τόσος καιρός, που ξεχνάω το πρόσωπό της.
Χθες βράδυ την αποχαιρέτησες.
Το ξέρω! Μα νιώθω σαν να πέρασαν δύο βράδια.
Θεέ μου! Δες εδώ!
Ήρθε ο Ούγκο Σάντσεζ;
Ο αγαπημένος μου ποδοσφαιριστής!
Τι τέλειο.
Φαντάσου να τον γνωρίσω.
Μέμο, δεν θα σ' αφήσω να στενοχωριέσαι για τη Λορένα.
Εσύ μ' έχεις ανεβάσει άπειρες φορές.
Απόψε θα γίνω ο δικός σου Μέμο!
-Θα γίνεις ο εγώ μου; -Ναι!
Θα κάνω όλα όσα κάνεις για μένα όταν είμαι πεσμένος.
Όπως αυτό που λέω "Μπορείς να κάνεις οτιδήποτε. Είσαι ο Μάξιμο Γκαγιάρδο!"
Ακριβώς! Μόνο που θα βάζω το δικό σου όνομα.
Πανέξυπνη προσαρμογή!
Λοιπόν, τι θα κάνουμε;
Θα γνωρίσουμε τον Ούγκο Σάντσεζ.
Κάθε φορά που έρχεται, πάει σ' εκείνο το κλαμπ στη Λα Κοστέρα, το Μπιτς Μπέιμπι.
Απόψε, λοιπόν, θα πάμε εκεί.
Έξοδος αγοριών!
Αλλά έχω να κάνω κάτι με την Ισαμπέλ απόψε.
Έξοδος αγοριών συν Ισαμπέλ!
Τσαντ. Πώς μπορώ να σε βοηθήσω;
Συγγνώμη που διακόπτω, αλλά θέλω να σου ζητήσω μια κάπως περίπλοκη χάρη.
Θεέ μου, γιατί με τιμωρείς;
Ασφαλώς. Τι θα ήθελες;
Είχα κλείσει τον αγαπημένο μου ντιτζέι για τον γάμο μας, αλλά μόλις ακύρωσε.
Έτσι, η Χούλια έκλεισε μια μπάντα σάλσα, αλλά δεν ξέρω να χορεύω σάλσα.
Οπότε…
Δηλαδή, ίσως…
Μάλλον θα ρωτούσα τον Μπέτο.
Πολύ αστείο, γιατί μόλις τον ρώτησα και μου είπε να ρωτήσω εσένα!
-Πράγματι αστείο. -Ναι.
-Μήπως να ρωτήσεις τον Χέκτορ; -Κι αυτόν τον ρώτησα κι επίσης είπε εσένα.
Δοκίμασες να ρωτήσεις…
Όλοι είπαν ότι είσαι ο καλύτερος χορευτής εδώ.
Θεέ μου, γιατί με τιμωρείς έτσι;
Θα σου κάνω ένα μάθημα απόψε.
Μέχρι τότε, θέλω να πλύνεις το αμάξι μου.
Έχω δει το Καράτε Κιντ. Έτσι θα μάθω τις φιγούρες;
Όχι. Έτσι θα καθαρίσω εγώ το αμάξι μου.
Δεν το κάνω τσάμπα αυτό.
Γεια, μαμά! Ήρθα ν' αλλάξω στα γρήγορα. Δεν θα φάω στο σπί…
Μαμά, τι έκανες; Μοιάζει με μέρος που πάει να κλάψει καλόγρια!
Θαυμάσια.
Όταν γυρίσει η Σάρα,
θέλω να αφοσιωθεί στη συγχώρεση απ' τον Ιησού.
Ποιον Ιησού; Αυτός είναι ο Μπάρι Γκιμπ των Bee Gees!
Το πουλούσαν έξω απ' την εκκλησία και υπέθεσα ότι…
Εξομολογήθηκα τα πιο μύχια μυστικά μου σ' έναν Bee Gees;
Δεν το αντέχω. Δεν θυμίζει καν το δωμάτιο της Σάρα.
Μου ραγίζει την καρδιά.
Το παρακάναμε λες;
Κακώς πετάξαμε όλα της τα πράγματα.
Βασικά, η αλήθεια είναι ότι δεν τα πέταξα.
Τα κράτησα στο σπίτι. Για παν ενδεχόμενο.
Σοβαρά; Μπορούμε να ξανακάνουμε το δωμάτιο όπως ήταν;
Σ' ευχαριστώ!
Έλα να κάνουμε γρήγορα γιατί θα γυρίσει σε λίγο!
Σ' ευχαριστώ!
Καημενούλα Σάρα. Θα περνάει απαίσια χωρίς τη μαμά της.
Χιούγκο, στα '80s, η νυχτερινή ζωή του Ακαπούλκο ήταν απαράμιλλη.
Οι πλούσιοι και διάσημοι έρχονταν απ' την Πόλη του Μεξικού για τρελό γλέντι.
Δεν είχα ιδέα αν θα μπαίναμε μέσα,
αλλά ο Μέμο χρειαζόταν υποστήριξη, οπότε έπρεπε να προσπαθήσω.
Ευχαριστώ που με καλέσατε.
Ελπίζω να δούμε τον ποδοσφαιριστή που δεν μ' ενδιαφέρει καθόλου.
Τη συμπαθώ. Έχει πολλή πλάκα!
Εσείς δεν περνάτε.
-Μα είμαστε μαζί της. -Δεν μ' ενδιαφέρει. Δεν περνάτε.
Είναι μάταιο. Ίσως είναι καλύτερα να φύγουμε.
Όπως και να 'χει, μας περιμένει δύσκολη μέρα στο Λας Κολίνας αύριο.
Τι πράγμα; Δουλεύετε στο Λας Κολίνας;
Άλλη φορά να το λέτε πρώτα.
Για κάτσε. Δεν έγινε αυτό.
Κι όμως, Χιούγκο, έγινε.
Αποδείχθηκε πως η δουλειά στο Λας Κολίνας
μας έκανε μέλη μιας κοινότητας υπαλλήλων υπηρεσιών πολυτελείας.
Ο ένας φρόντιζε τον άλλο.
Ξέρεις εκείνους τους κόπανους στα κλαμπ,
που πάντα πηδάνε την ουρά και περνιούνται για κάτι ανώτερο;
Απόψε είμαστε αυτοί οι κόπανοι!
Έψαξα παντού. Άφαντος ο Ούγκο Σάντσεζ.
Δεν πειράζει. Είναι νωρίς ακόμη. Θα φροντίσουμε να περάσεις απίστευτα.
Πάμε για ένα ποτό και θα περιμένουμε.
Περίμενε. Θέλω να δοκιμάσω κάτι.
Γεια! Δουλεύουμε στο Λας Κολίνας.
Στο Λας Κολίνας;
Όποιος δουλεύει εκεί είναι φίλος. Όλα κερασμένα απόψε.
Ένα, δύο, τρία.
Ένα, δύο, τρία. Ένα, δύο, τρία.
-Ένα, δύο, τρία. -Πιο αργά.
Ένα, δύο, τρία. Ένα, δύο, τρία.
-Ένα, δύο, τρία. -Με πονάς!
Είναι πανεύκολο!
-Ένα, δύο τρία! -Αυτό κάνω! Ένα, δύο τρία.
Πρέπει να χαλαρώσεις.
Προσπαθώ, αλλά είσαι τρομακτικός!
Το πρόβλημά σου είναι ότι δεν οδηγείς. Ακολουθείς!
Ακολουθώ γιατί δεν ξέρω πού πάω!
Ακολουθείς γιατί είσαι ανασφαλής.
Χρειάζεσαι μεγαλύτερη σιγουριά στο βήμα σου, στον εαυτό σου!
Ηγήσου.
Με χαρά! Απλώς χρειάζομαι κάποιον λίγο πιο μπροστά να μου δείχνει πώς!
Αυτό λέγεται "ακολουθώ"!
Ας δοκιμάσουμε πάλι.
Έλεος…
Τι υπέροχη βραδιά!
Ευχαριστώ πολύ, παιδιά.
Πάμε σπίτι;
Σπίτι; Όχι. Πρέπει να περιμένουμε τον Ούγκο Σάντσεζ!
Τι θόρυβος είναι αυτός;
Δεν ξέρω, αλλά…
ακούγεται λες κι έρχεται από το μέλλον.
Είναι λες και πολλά χρόνια μετά,
κάποιος αφηγείται αυτήν τη στιγμή,
αλλά το αναίσθητο ανίψι του δεν έβαλε στη σίγαση το κινητό του!
Καλά, κατάλαβα. Συγγνώμη!
Γεια σου, μαμά!
Γεια! Ξέχασες να μου γράψεις ότι προσγειωθήκατε.
Συγγνώμη. Ο θείος μόλις μου έλεγε
για τότε που τσακώθηκες άσχημα με την αμπουέλα μου
και πέρασες μια άπαιχτη μέρα στο θέρετρο.
Ο θείος σου ποτέ δεν τα λέει σωστά.
Μερικές φορές τα λέω σωστά!
Ναι, πέρασα καλά στο θέρετρο. Μα είχα και πολλά στο μυαλό μου.
Για την ακρίβεια, υπάρχει ένα κομμάτι της διαμονής μου που δεν είπα σε κανέναν.
Βλέπετε, συνέχεια σκεφτόμουν τον καβγά με τη μαμά μου.
Και μ' είχε ρωτήσει πώς ήμουν τόσο σίγουρη ότι δεν μου άρεσαν τα αγόρια
αφού δεν είχα δοκιμάσει ποτέ.
Μήπως είχε δίκιο; Μήπως όλα αυτά ήταν απλώς μια φάση
και θα με συνέφερνε το κατάλληλο αγόρι;
Τότε αποφάσισα ότι αν υπήρχε το κατάλληλο μέρος να γνωρίσω ένα αγόρι,
ήταν εκεί, στο Λας Κολίνας.
Γεια σου, μαμασίτα!
-Αηδία! -Αηδία!
Λυπάμαι πολύ γι' αυτό που είδες. Οι άντρες γίνονται αηδιαστικοί.
Ακριβώς έτσι! Δεν έχω βρει την εξαίρεση ακόμη.
Τότε, επίτρεψέ μου να συστηθώ.
Είμαι ο Ντανιέλ.
Κλήση από πελάτη. Επιστρέφω.
Όχι!
Αυτό θα πει αναξιόπιστη αφηγήτρια.
Τέλος πάντων, πίσω στο κλαμπ…
Γιατί δεν πάμε στο εστιατόριο να φάμε;
Ναι! Κι ίσως να μπορέσω να τηλεφωνήσω στη Λορένα!
Σίγουρα θα 'ναι ξύπνια.
Όχι! Πρέπει να σε βοηθήσω, θυμάσαι;
Και πρέπει να χάσω ένα τηλεφώνημα με τη Λορένα
για να με βοηθήσεις να νιώσω καλύτερα για τη Λορένα;
Ακριβώς! Είμαι ο δικός σου Μέμο!
Μα δεν ξέρω αν είσαι το εγώ μου για μένα όπως θα ήμουν εγώ το εγώ μου για σένα.
Όλα καλά, Μάξιμο;
Φυσικά! Δεν γίνεται να τα παρατήσουμε!
Εγώ τα παρατάω. Τα λέμε αύριο.
Εντάξει, επέστρεψα. Πού είχα μείνει;
Μη με διακόπτεις. Ο Χιούγκο θέλει ν' ακούσει τη δική μου ιστορία.
Πλάκα κάνεις; Η μαμά φλέρταρε μια φορά με αγόρι.
Θέλω ν' ακούσω τι έγινε.
Προδότη.
Λοιπόν, ο Ντανιέλ κι εγώ περάσαμε ολόκληρη τη μέρα μαζί.
Ήταν έξυπνος, αστείος και συμφωνούσε μαζί μου σε όλα όσα με ενδιέφεραν.
Θεωρώ ότι κι οι νοικοκυρές δικαιούνται μισθό.
Ναι.
Στο Το Ξύπνημα των Νεκρών αποφεύγουν τα ζόμπι,
ενώ ο αληθινός δολοφόνος είναι ο καπιταλισμός.
Ναι!
Τα οπόσουμ είναι σαν μικροσκοπικοί διάβολοι και τα μισώ!
Ναι!
Καλά. Μισούσε τα οπόσουμ. Παίδαρος.
Επιστροφή στον Τσαντ.
Ντος, τρες!
Ένα, δύο, τρία. Ένα, δύο, τρία.
Πέρα.
-Ναι! -Τέλεια. Ένα, δύο, τρία.
Στροφή. Υπέροχα.
Ένα, δύο, τρία. Τέλεια!
-…δύο, τρία. Ένα, δύο, τρία. -Ναι.
Τα καταφέρνω!
Ναι! Τα κατάφερες!
-Τα κατάφερα! -Ένιωσα τη σιγουριά στο βήμα σου.
-Ήσουν ηγέτης. -Το ήξερα. Όντως μπορώ να χορέψω σάλσα.
Ούτε κατά διάνοια, αλλά τώρα είσαι λίγο λιγότερο χάλια.
"Λίγο λιγότερο χάλια".
Μ' αρέσει.
Τέλος πάντων, η βραδιά με τον Ντανιέλ συνεχιζόταν.
Ήταν σαν ρομαντική ταινία.
Σάρα, δεν έχω γνωρίσει άλλη σαν εσένα.
Είσαι σίγουρη για τον εαυτό σου,
αστεία,
τα μάτια σου είναι σαν το ηλιοβασίλεμα.
Σάρα,
πάνω απ' όλα,
είσαι το πιο έξυπνο άτομο στην οικογένειά σου.
-Δεν το είπε αυτό. -Πώς το ξέρεις εσύ;
Γιατί βάζεις σάλτσες στις ιστορίες σου;
Τα μισά απ' όσα λες στον Χιούγκο είναι ψέματα!
Άρα παραδέχεσαι ότι τα μισά που του λέω είναι αλήθεια.
Δεν είναι και να το περηφανεύεσαι!
Όπως έλεγα…
κοιταζόμασταν βαθιά στα μάτια.
Και τότε… συνέβη.
Όλα βγάζουν νόημα τώρα.
Ναι. Το ίδιο ένιωσα κι εγώ.
Ξέρω ότι μόλις γνωριστήκαμε κι ο κόσμος θα μας πει τρελούς,
μα δεν με νοιάζει.
Τι;
Τι κάνεις; Όχι!
Άκου, είσαι απίστευτος, σοβαρά.
Και μην το πάρεις στραβά, αλλά
δεν θέλω να ξαναφιλήσω ποτέ άντρα στη ζωή μου.
Πώς να μην το πάρω στραβά αυτό;
Ξαφνικά, κατάλαβα γιατί στο δημοτικό
ποτέ δεν ήθελα να παίζω "σπίτι" με τα αγόρια,
γιατί όλες μου οι φίλες κοιτούσαν τον Τζον Τραβόλτα
ενώ εγώ δεν έπαιρνα τα μάτια μου απ' την Ολίβια Νιούτον Τζον.
Τόσες στιγμές που πίστευα πως κάτι δεν πήγαινε καλά μ' εμένα.
Τώρα έβγαζαν όλα νόημα.
Ήμουν επιτέλους σίγουρη για το ποια ήμουν.
Ναι, ναι. Η σημαντικότερη στιγμή της ζωής σου.
Επιστροφή σ' εμένα.
Έχουν μείνει όλα τα χαμένα κορμιά. Μπορούμε να φύγουμε;
Όχι! Ο Ούγκο Σάντσεζ θα εμφανιστεί. Πρέπει να κάνουμε υπομονή.
Και πού; Δείξε μου ένα χαμένο κορμί…
Γεια σας, αγόρια!
Χέκτορ!
Μου κάνει εντύπωση που σηκώνει η τσέπη σας τέτοιο κλαμπ.
Σερβίρουν τα ακριβότερα ποτά σ' όλο το Ακαπούλκο.
Αν τους πεις ότι δουλεύεις στο Λας Κολίνας, είναι κερασμένα.
Φυσικά! Εννοείται ότι το ήξερα!
Τι κάνεις εσύ εδώ;
Τίποτα. Βγήκα να καμακώσω μανούλια!
Βασικά, να σας εξομολογηθώ κάτι;
Προσπαθώ να ξεχάσω κάποια.
Που μου ράγισε την καρδιά.
Ξέρω ότι εκπέμπω τρομερή σιγουριά, αλλά βαθιά μέσα μου
είμαι μια ταλαίπωρη ψυχή που θέλει ν' αγαπήσει και ν' αγαπηθεί.
-Συγγνώμη, έχει θόρυβο, τι; -Δεν ακούσαμε!
Τίποτα, τίποτα! Είπα ότι ήρθα για καμάκι!
Η βραδιά σίγουρα χάλασε. Να φύγουμε τώρα;
Όχι, μείνετε, σας παρακαλώ!
Είμαι παγιδευμένος όλη μέρα στο τοσοδά γραφείο,
μακριά απ' τον ήλιο και τους ανθρώπους.
Σας παρακαλώ. Μείνετε, νιώθω τόσο μόνος.
-Τι; -Μίλα δυνατότερα!
Όχι, τίποτα, τίποτα! Μείνετε! Τώρα αρχίζει το γλέντι!
Φοβερό κομμάτι! Ελάτε, σας παρακαλώ.
Συγγνώμη που ρουθουνίζω. Ποτέ δεν έχω νιώσει πιο ζωντανός!
Ακούστε, παιδιά. Ελάτε στο γραφείο μου όποτε θέλετε. Για ό,τι χρειαστείτε.
Ο κανόνας της Σκυλοπαρέας! Είμαστε η Σκυλοπαρέα!
Τι είμαστε; Η Σκυλοπαρέα φυσικά!
Σας αρέσουν οι ταινίες; Να κάνουμε μια σινελέσχη; "Σινελέσχη Σκυλοπαρέα"!
Μη μου πείτε όχι!
Μη μου πείτε όχι. Να δούμε το Συνηθισμένοι Άνθρωποι, πάρα πολύ στενάχωρη ταινία!
Δ.Π.!
Ήθελα μόνο να σ' ευχαριστήσω για το μάθημα χθες βράδυ.
Χαρά μου.
Και ξέρεις κάτι; Έχεις δίκιο. Όντως άφηνα τους άλλους να οδηγούν.
Μα μου έδειξες πώς να είμαι ηγέτης.
Χαίρομαι που πήρες αυτό το μάθημα ζωής.
Ζωής; Εγώ εννοούσα τον χορό.
Θεέ μου, όντως είναι μάθημα ζωής.
Εδώ στη δουλειά, ας πούμε, η…
"Το θέρετρο" θέλει τα πράγματα με συγκεκριμένο τρόπο,
μα ίσως πρέπει να αντιδρώ περισσότερο σ' αυτά που θέλει "το θέρετρο".
Ναι. "Το θέρετρο".
Θέλω να παίρνω περισσότερη άδεια για να βλέπω τον γιο μου,
αλλά "το θέρετρο" δεν το επιτρέπει.
Χάνει ο γιος σου. Ελπίζω να τον δεις σύντομα.
Σ' ευχαριστώ, Τσαντ. Κι εγώ το ελπίζω.
-"Το θέρετρο" είναι η μαμά μου… -Το ξέρω.
Με πιάνεις.
Μάξιμο, είμαι τρομερά κουρασμένος. Δεν το πιστεύω ότι δεν γύρισα καν σπίτι.
Τα καλά νέα είναι ότι ο Σάντσεζ θα πάει οπωσδήποτε απόψε.
Έξοδος αγοριών!
-Έξοδος αγοριών. -Ακόμη είσαι το εγώ μου;
Αν ναι,
γίνομαι μεγάλος μπελάς.
Όλα!
Δεν θα πιστέψετε ποιος ήρθε στο Λα Μαρέα χθες.
Ο Ούγκο Σάντσεζ!
Μόλις έφυγα απ' την ντίσκο, πήγα να φάω κι ήταν εκεί.
Σοβαρολογείς;
Άρα, αν φεύγαμε χθες βράδυ, όπως ήθελα εγώ,
θα είχα γνωρίσει τον Ούγκο Σάντσεζ.
Πώς ήταν; Καλός;
Ναι, αλλά…
Πώς μου το έκανες αυτό;
Ήθελα να σ' ευθυμήσω. Στενοχωριόσουν για τη Λορένα…
Ναι, αλλά τώρα δεν στενοχωριέμαι!
Τώρα είμαι θυμωμένος!
Γιατί δεν γνώρισα τον Σάντσεζ, δεν μίλησα με τη Λορένα.
Κι αναγκαστήκαμε να χορέψουμε με τον γελοίο Χέκτορ!
Γιατί δεν άφησες να πάμε σπίτι;
Γιατί δεν μπορώ να πάω σπίτι!
Δεν το νιώθω καν σαν σπίτι μου.
Η Σάρα με τη μαμά τσακώθηκαν άσχημα. Η Σάρα έφυγε.
Η οικογένειά μου καταρρέει και δεν μπορώ να το διορθώσω.
Από τότε που πέθανε ο μπαμπάς μου έλεγα
"Εντάξει, Μάξιμο, τώρα είναι καθήκον σου να προστατέψεις την οικογένεια".
Σεξιστικό.
Αλλά γλυκό.
Δεν θέλω να πάω σπίτι γιατί μου θυμίζει ότι απέτυχα.
Μα όχι, Μάξιμο. Πώς απέτυχες;
Η μαμά κι η αδελφή σου αγαπιούνται υπερβολικά για να τελειώσει έτσι.
Έτσι είναι. Μερικές φορές, τα πράγματα πρέπει να χαλάσουν για να δυναμώσουν.
Πρέπει να συνεχίσεις να είσαι δίπλα τους.
Θα το ξεπεράσετε.
Άλλωστε, μπορείτε να κάνετε οτιδήποτε.
Είστε ο Μάξιμο και η Σάρα και η Νόρα Γκαγιάρδο.
Πάλι είσαι ο δικός μου Μέμο;
Αυτή είναι η φυσική τάξη πραγμάτων.
Αν κι η Ισαμπέλ είναι πολύ καλός εκκολαπτόμενος Μέμο.
Ευχαριστώ.
-Λυπάμαι που δεν είδαμε τον Σάντσεζ. -Δεν πειράζει.
Για την ιστορία, όντως ήταν πολύ καλός. Για την ακρίβεια…
Έχω την υπογραφή του Ούγκο Σάντσεζ;
Συγγνώμη! Έπρεπε να βρω καθαρή χαρτοπετσέτα!
Σε χαρτοπετσέτα που χρησιμοποίησε;
Φίλησα τον Ούγκο Σάντσεζ.
Κι έχει γεύση μόλε;
Ποσόλε.
Χούλια! Όλα!
Γεια σου, Σάρα. Τι κάνεις;
Υπάρχει κανένας τρόπος να μείνω μερικές ημέρες ακόμη
ή εβδομάδες στο ξενοδοχείο;
Ας μην είναι και σουίτα. Αν και θέλω υπέρδιπλο κρεβάτι!
Λυπάμαι, αλλά όπως σου είπα, αρχίζουν ανακαίνιση σήμερα.
Είσαι σίγουρη;
Κοιμάμαι οπουδήποτε. Κι είμαι μια σταλιά, μου κάνει ακόμη κι ένα ντουλάπι!
Κοίτα.
Μπορείς να χρησιμοποιήσεις το τηλέφωνο της ρεσεψιόν
αν θέλεις να τηλεφωνήσεις σε κάποια φίλη ή σε κάποιον συγγενή.
Δεν χρειάζεται να μου πεις τι έγινε, αλλά αν χρειαστείς κάτι, είμαι εδώ.
Είμαι λεσβία.
Πόπο.
Είναι η πρώτη φορά που το είπα.
Μα το έμαθε η μαμά μου
-και πιστεύει ότι θα πάω στην κόλαση… -Όχι, όχι.
και δεν μπορώ να γυρίσω, μα τι να κάνω,
αφού φοβάμαι πολύ να το λέω, άρα πού θα μείνω…
Σάρα.
Μπορείς να μείνεις μαζί μου.
-Τι; -Ναι.
Μπορείς να μείνεις στο διαμέρισμά μου. Για όσο χρειάζεσαι. Μιλάω σοβαρά.
Είσαι σίγουρη;
Η μαμά μου μου έμαθε ότι οι γυναίκες πρέπει πάντα να αλληλοστηρίζονται.
Δεν πρέπει να το περνάς μόνη σου αυτό.
Εγώ είμαι εδώ.
Θεέ μου. Σ' ευχαριστώ πολύ!
Όλα θα πάνε καλά, σ' το υπόσχομαι.
Πόπο.
Κι εγώ που νόμιζα ότι το έριξες έξω στο θέρετρο.
Κοίτα… παρότι δεν ήξερες όλα όσα γίνονταν…
έκανες αυτό που σου είπε ο Μέμο.
Συνέχισες να είσαι δίπλα και στις δυο μας.
Και τώρα, πάω να τα ψάλλω σ' έναν εισαγγελέα.
Σ' αγαπώ, τσαπαρίτο.
-Κι εγώ, μαμά. -Γεια σου, Σαράπε!
Γεια.
Εντάξει, πάμε.
Όλα έχουν να κάνουν με αυτό που μου είπε η Ισαμπέλ.
Μερικές φορές, τα πράγματα πρέπει να χαλάσουν για να δυναμώσουν.
Επειδή κάτι πάει άσχημα τώρα, δεν σημαίνει ότι δεν βελτιώνεται.
Ακριβώς όπως… Έτοιμος για τη μεταφορά;
Ακριβώς όπως αυτή η μαρίνα!
Βλέπεις; Όλη αυτή η περιοχή ήταν όπως από κει που ξεκινήσαμε.
Όταν πέτυχα, ήθελα να προσφέρω κι εγώ κάτι.
-Εσύ το έκανες αυτό; -Ναι.
Είναι το πρώτο πράγμα που έκανα μόλις έβγαλα λεφτά.
Θα σου πω περισσότερα στο σκάφος.
-Αυτό είναι άψογο. -Ναι.
Άρα, η συνέχεια της ιστορίας είναι πώς επέστρεψε στο σπίτι η μαμά;
Μακάρι να ήταν αυτή.
Δεν το ήξερα ακόμη,
αλλά ένα πιο επείγον πρόβλημα θα άλλαζε τα πάντα για μένα.
Μάξιμο Γκαγιάρδο. Πολύ χαίρομαι που σε ξαναβλέπω, ωραίε φίλε μου.
Πέρνα στο γραφείο μου για λίγο.
Έχω νέα που δεν θα θέλεις να χάσεις.
Υποτιτλισμός: Εύα Τανταλίδου